《蜀绵州越王楼诗》
唐代·樊宗师

危楼倚天门，如闯星辰宫。
榱薄龙虎怪，洄洄绕雷风。
徂秋试登临，大霭屯乔空。
不见西北路，考怀益雕穷。
石濑薄溅溅，上山杳穹穹。
昔人创为逝，所适酡颜红。
今我兹之来，犹校成岁功。
辍田植科亩，游圃歌芳丛。
地财无丛厚，人室安取丰。
既乏富庶能，千万惭文翁。

作者简介：樊宗师，唐散文家。字绍述。樊泽之子。南阳（今属河南）人，一作河中（府治今山西 永济西）人。始为国子主簿。著有《樊谏议集七家注》等书。历太子舍人、绵州刺史、绛州刺史等职。后改任谏议大夫，未及上任而卒。他虽为武举出身，对文学亦难割舍。他是韩愈等人倡导的古文运动的参加者之一。为文力主诙奇险奥，刻意求奇，喜用生僻词语，流于艰涩怪僻，时号“涩体”。原有集，录诗七百六十九篇，已失传，今仅存散文两篇，诗一首。后人辑录元、明、清各家有关两文之注释，为《樊谏议集七家注》。